འདི་ལྟར་བལྟས་ན།མང་ཚོགས་ནང་གི་དྲི་བ་ཡིས་སྲིད་སྤྱི་གཉིས་སུ་ཡིན་རུང་རྣོ་ངར་ཅན་གྱི་བགྲོ་གླེང་ཞིག་ཆགས་ཐུབ་ཀྱི་ངེས་པ་མེད་ལ།མིང་མང་གི་དྲི་བ་ཧ་ཅང་གལ་ཆེན་ཡིན་མོད།མི་མང་གི་དྲི་བའི་སྤུས་ཚད་ནི་འདྲ་མིན་བཅོ་བརྒྱད་ཅིག་ཐོན་པས་ན།སྐབས་དེར་སྲིད་སྤྱིའི་འོས་མི་བཙུར་བའི་མཇུག་འབྲས་ཇི་འདྲ་ཞིག་ཏུ་འགྱུར་ཐུབ་མིན་སུས་ཀྱང་ཚོད་དཔག་བྱེད་མི་ཐུབ།དཔེར་ན།གལ་སྲིད་ད་ལོའི་སྲིད་སྐྱོང་འོས་མི་གཉིས་ཀྱིས་གཅིག་གིས་གཅིག་བཙུར་བའི་བགྲོ་གླེང་གི་རྣམ་པ་འདི་བྱུང་མེད་པ་ཡིན་ན།མི་མང་གིས་འདི་ལྟ་བུའི་ཚ་འུར་དང་རྣོ་ངར་ཅན།བྲོ་བ་ལྡན་པའི་གླེང་གཞི་ཞིག་སྤེལ་ཐུབ་པའི་གསལ་ཁ་གང་དུ་འདུགརྒྱུ་མཚན་མི་མང་གིས་དྲི་བ་འཕེན་སྐབས་མི་མང་ཡོངས་ཀྱིས་དྲི་བ་འདོན་པའི་གོ་སྐབས་མེད་ལ།གལ་སྲིད་མི་མང་ནང་དུ་དྲི་བའི་གོ་སྐབས་རག་པ་རྣམས་ཀྱིས་གནད་འགག་ཚང་བའི་དྲི་བ་འདོན་ཐུབ་པ་ཧ་ཅང་གིས་ཁག་པོ་རེད།དེ་བས་སྲིད་སྤྱི་གཉིས་ཀྱི་བགྲོ་གླེང་གི་ཚད་ཆེས་མཐོ་ཤོས་དེ་སྲིད་སྐྱོང་འོས་མི་གཉིས་ཀྱིས་གཅིག་གིས་གཅིག་བཙུར་བའི་རྣམ་པ་ལས་བྱུང་ཞིང་།དེའི་ཁྲོད་དུ་འོས་འཐུས་རྣམས་ལྷོད་ལ་བབས་སོང་བ་དེས་མི་མང་གི་སྲིད་དོན་གྱི་གོ་རྟོགས་དམའ་བའི་རྟགས་དང་།གཡམ་རྒྱུགས་ཅུང་ཡོད་པའི་རྟགས་སུ་ང་ཚོས་ངོས་འཛིན་བྱས་ཆོག་ལ།འོས་འཐུས་གོ་སྒྲིག་བྱེད་མཁན་དང་ཕྱོགས་ཁག་རྣམས་ཀྱིས་ཡང་འགན་འཁྲི་ངོས་མ་ཟིན་པའི་རྣམ་པ་གསལ་བོར་ཐོན་འདུག